TV7 JERUUSALEMMA UUDISED
Tänased teemad -
Venemaa on pühendunud Iisraeli julgeolekule
Ukraina juudid põgenevad antisemitismi eest Iisraeli
EL-i huvitab Iisraeli maagaas
EL rahastab palestiinlaste ehitustööd Iisraeli aladel
Iisraeli teadlased leidsid kiire meetodi verejooksu peatamiseks
Matkaja tegi Galileas haruldase leiu
TV7 Jeruusalemma Uudistest - Shalom!
Israel Hayomi teatel olevat Venemaa president Putin
öelnud Iisraeli presidendile Rivlinile tolle eelmise nädala Moskva-visiidil,
et Venemaa on pühendunud Iisraeli julgeolekule.
Putin nimetas maadevahelisi suhteid sõbralikeks ja märkis,
et ligi 1,5 miljonil iisraellasel on juured Venemaal
ja mujal endise NSVL maades,
mis aitab Venemaal ja Iisraelil läheneda.
Putin ootab peatset kohtumist peaminister Netanyahuga,
et arutada regionaalseid julgeolekuküsimusi.
Kui Venemaa mullu septembris Süürias õhuoperatsioone alustas,
koordineeriti asju Iisraeliga, et vältida võimalike intsidente.
Rivlin palus Venemaalt abi
ÜRO rahuvalveüksuste UNDOFi taastamiseks.
Iisraeli-Süüria vahelist Golani piiri jälgivaid rahuvalvajaid on tulistatud
ja üksuse liikmeid on röövinud Süüria presidendi Assadi militandid,
mistõttu mõned rahuvalves osalevad maad on oma sõdurid ära viinud.
Rivlini sõnul ei luba Iisrael
Iraani ega Hezbollah' sissidel Golanil kanda kinnitada.
Putin päris ka lahenduse järele palestiinlaste küsimuses.
Rivlini sõnul pole Lähis-Idas otseteesid,
kuid usaldustehitavaile sammudele siiski ruumi on.
Ynet Newsi teatel
põgenevad Ukraina juudid antisemitismi eest Iisraeli.
Sõjast räsitud Ukrainast saabus kuu alguses ühe nädalaga
üle saja Ukraina juudi, kellest paljud jätsid sünnimaa
vägivalla ja korduvate antisemitistlike rünnakute tõttu.
Neid aitas Rahvusvaheline Kristlaste ja Juutide Sõprusühendus IFCJ,
mis juhib algatust juutide toomiseks sõdivatest riikidest Iisraeli.
IFCJ rajaja rabi Yechiel Eksteini meelest
ei tehtud piisavalt juutide päästmiseks maadest,
kus antisemitism on väga levinud.
Ühendus alustas sõdivates maades aktiivselt kannatavate juutide otsimist.
Eksteini sõnul ei oota IFCJ Ukraina juutidelt abipalvet,
vaid läheb ise nende juurde ja pakub peredele ka rahalist abi.
IFCJ pressiesindaja Aronsky sõnul on ühendusel õnnestunud Iisraeli tuua
ca 2400 juuti Venezuelast, Uruguayst,
Türgist ja mitmetest araabiamaadest.
The Jerusalem Posti teatel huvitab EL-i Iisraeli maagaas.
Iisraeli infrastruktuuri-, energia- ja veeminister Yuval Steinitz
kohtus äsja EL Iisraeli suursaadiku Lars Faaborg Anderseniga,
et teavitada arengust gaasivarude osas
ning võimalusest tarnida gaasi Iisraelist Euroopasse.
Ministeeriumi teatel ärkas EL huvi Iisraeli gaasi vastu saadiku sõnul
viimastel kuudel
seoses arenguga Leviathani maardla 621 mlrd kuupmeetriste varude osas
ja võimalike uute gaasimaardlate tõttu Iisraelis.
EL kliima- ja energiavolinikku Miguel Cañetet
oodatakse lähitulevikus visiidile Iisraeli.
EL esindus ei kommenteerinud, aga kui ministeeriumi avaldused
EL huvist Iisraeli gaasi suhtes tõeks osutuvad,
on see tähelepanuväärne,
kuna EL gaasiostukavatsuste kohta pole liikunud mingit ametlikku infot.
Israel Hayomi teatel on EL rahastanud palestiinlaste ehitust piirkonnas C.
Briti ajalehe The Daily Mail teatel on EL rahastanud
rohkem kui 1000 maja ehitamist Juudas ja Samaarias
ning andnud need üle palestiinlastele.
1993. a Oslo lepingu järgi
kuulub ca 60 % Juudast ja Samaariast hõlmav piirkond C
täielikult Iisraeli kontrolli alla.
Ajalehe raporti järgi näitavad ühe Iisraeli MTÜ kogutud andmed,
et lisaks majadele on 40sse erinevasse kohta
ehitatud ka teid ja muud infrastruktuuri.
Raporti järgi on palestiinlastele antud majade eesmärgiks
hankida rohkem maad palestiinlaste kontrolli alla.
Mõned Briti parlamentäärid on šokis,
et EL kasutab abiraha välismaises territoriaalvaidluses.
The Jerusalem Posti teatel
leiutasid Iisraeli teadlased uue viisi verejooksu peatamiseks.
Arieli Ülikooli meetodi abil
võidakse päästa terroristide pussitamisohvrite elusid.
Pussitamislaines sügavate haavade tekitatud verejooksude peatamisviisid
on seni olnud kas liiga nõrgad või nii jõulised,
et on tekitanud trombe.
Arieli Ülikooli rektor Moshe Rogosnitzky
on arendanud individuaalsetele vajadustele kohandatud meditsiini
ja tal on õnnestunud leiutada uusi kasutusvõimalusi
olemasolevatele ravimitele.
Tema leiud on aidanud sadu tuhandeid patsiente.
Nüüd avastas Rogosnitzky juhuslikult,
et vähihaigete luumassi kaos kasutatav biometall gallium
peatab süvahaavades kiiresti verejooksu, trombe tekitamata.
Rogosnitzky sõnul annab gallium abivajajatele esmaabi
ja nii tahetakse igasse esmaabipakki ja kiirabiautosse galliumi panna,
et kindlustada igale pussitamisohvrile parimad ellujäämisvõimalused.
Toote turuletoomine vajab veel lisauuringuid
ja tervishoiuametnike heakskiitu.
Arutz Sheva teatel leidis Galileas matkanud Iisraeli naine
haruldase, ca 2000-aastase kuldmündi,
mida on leitud vaid kord varem.
107. aastast AD pärineval mündil on Rooma keisri Augustuse kujutis.
Ainus varem leitud samasugune münt asub Briti Muuseumis.
Iisraeli Muinsuskaitseameti teatel kuuluvad mündid nostalgilisse sarja,
mille lasi oma eelkäijate auks vermida keiser Trajan.
Muinsuskaitseameti rööviennetus- osakonna juht tänas mündi leidjat
eeskujuliku tegevuse eest mündi muinsuskaitsjaile toomisel.
Ekspertide sõnul võib globaalselt haruldane leid tähendada,
et Rooma armee võis tegutseda Galileas Bar Kochba toetajate vastu.
Toona oli Rooma sõdurite kõrgeks palgaks kolm kuldmünti.
Need olid meie tänased uudised. Shalom ja kohtumiseni!
Tõlge: Monika Jaaguri